Publication: Magyar Közlöny
Issue: MK-2001-155 (Year: 2001, Number: 155)
Era: 1990-2004
Section: beszámoló készítési és könyvvezetési kötelezettségének sajátosságairól szóló 250/2000. (XII. 24.) Korm. rendelet
Paragraph Index: 1908

(2) Az R. 15. §-a a következő (7)—(15) bekezdéssel egészül ki: „(7) A hitelintézet — a jelzáloghitelintézetről és a jelzáloglevélről szóló törvény alapján — az általa nyújtott jelzáloghitel fedezeteként szolgáló — a 0. Nyilvántartási számlák számlaosztályban kimutatott — önálló jelzálogjog jelzáloghitelintézet felé történő értékesítése és egyidejűleg halasztott fizetéssel való visszavásárlása esetén — a hitel értékében — kapott ellenérték összegében fennálló tartozást — amely egyben a halasztott fizetéssel való visszavásárlás pénzügyileg nem rendezett ellenértéke miatti kötelezettséget is megtestesíti — a hitelintézetekkel szembeni meghatározott lekötésű éven túli lejáratú kötelezettségek között számolja el és mutatja ki pénzeszközök növekedésével szemben. Egyidejűleg a 0. Nyilvántartási számlák számlaosztályban fedezetként kimutatott önálló jelzálogjogot — amennyiben az megfelel a 9. § (16) bekezdése szerinti feltételeknek — megkülönböztetett jelzéssel (besorolással) látja el. A hitelintézet csak a pénzmozgást számolja el a mérleget érintő főkönyvi számlákon az önálló jelzálogjog ellenértékének befolyásakor.

Source: https://magyarkozlony.hu/hivatalos-lapok/44067c6175549efdacfadd7576ac77578e2695a3/dokumentumok/a7c1c0340d5a7608294dac2fd465913ddb4fb34c/letoltes